b"\n_START_ARTICLE_\nJuan Pablo Rebella\n_START_SECTION_\nBiografia\n_START_PARAGRAPH_\nRebella va n\xc3\xa9ixer a Montevideo i va estudiar a la Universitat Cat\xc3\xb2lica de l'Uruguai, on va con\xc3\xa8ixer el seu amic i company Pablo Stoll. Tots dos van realitzar nombrosos curtmetratges com Buenos y santos i V\xc3\xadctor y los elegidos. Al costat de Stoll i d'un amic seu, Fernando Epstein, va fundar la productora Ctrl Z a l'Uruguai i el 2001 van estrenar la seva primera pel\xc2\xb7l\xc3\xadcula, 25 Watts. Com a resultat del gran \xc3\xa8xit assolit per 25 Watts, el 2004 van estrenar la seva segona pel\xc2\xb7l\xc3\xadcula Whisky, la qual tamb\xc3\xa9 va rebre premis internacionals. _NEWLINE_El 6 de juliol de 2006 el van trobar mort a casa seva. Rebella estava treballant en el gui\xc3\xb3 de la seva tercera pel\xc2\xb7l\xc3\xadcula amb Stoll."